Η χρήση βλαστικών κυττάρων για τον περιορισμό της μυϊκής ατροφίας που ακολουθεί μία ρήξη των τενόντων του στροφικού πετάλου: Μία συστηματική ανασκόπηση σε ζωικά μοντέλα
Creators: name: Βαλασίδης, Αθανάσιος Νικολάου
Publisher: name: Aristotle University of Thessaloniki
Year: 2023
Subjects: Συστηματική ανασκόπηση
Βλαστικά κύτταρα
Ζωικά μοντέλα
Systematic review
Stem cells
Animal models

description: Σκοπός: Σκοπός της παρούσας εργασίας είναι η διενέργεια μίας συστηματικής ανασκόπησης της έως τώρα υπάρχουσας βιβλιογραφίας, αναφορικά με τη χρήση βλαστικών κυττάρων για τον περιορισμό της μυϊκής ατροφίας και της λιπώδους διήθησης που ακολουθεί μία ρήξη των τενόντων του στροφικού πετάλου. Στις εργασίες που επιλέχθηκαν να αναλυθούν, οι ερευνητές χρησιμοποίησαν ζωικά μοντέλα για να εφαρμόσουν τις παρεμβάσεις τους. Μέθοδοι: Πραγματοποιήθηκε εκτεταμένη και λεπτομερής αναζήτηση σε 3 βάσεις δεδομένων (PubMed, Scopus, Google Scholar), η οποία καλύπτει την περίοδο μέχρι και τις 16 Απριλίου 2022, οπότε και ξεκίνησε η επιλογή των μελετών και η εξαγωγή των δεδομένων. Τα δεδομένα ομαδοποιήθηκαν αναλόγως του τύπου της παρέμβασης. Για τον έλεγχο του κινδύνου συστηματικού σφάλματος και την εκτίμηση της ποιότητας της εκάστοτε μελέτης, χρησιμοποιήθηκε το εργαλείο του «Systematic Review Centre for Laboratory Animal Experimentation (SYRCLE)». Αποτελέσματα: Τα βλαστικά κύτταρα προερχόμενα από τον λιπώδη ιστό (ADSCs) και τα μεσεγχυματικά βλαστικά κύτταρα (MSCs) φάνηκε να δρουν προστατευτικά ενάντια στη λιπώδη διήθηση των μυών του στροφικού πετάλου, αλλά είχαν μικρότερη επίδραση στην μυϊκή ατροφία. Από την άλλη, η διέγερση των προγονικών κυττάρων του φαιού λιπώδους ιστού (BAT-FAPs) αλλά και η αναστολή των προγονικών ινο-λιπωδών κυττάρων (FAPs) στο μυϊκό ιστό, φάνηκε να έχει πιο ευεργετικά αποτελέσματα στον περιορισμό τόσο της ατροφίας των μυϊκών κυττάρων, όσο και στην ίνωση και τη λιπώδη διήθηση. Συμπεράσματα: Τα ADSCs και τα MSCs, καθώς και η διέγερση των BAT-FAPs και η αναστολή των FAPs, πιθανόν να διαδραματίζουν σημαντικό ρόλο στον περιορισμό της λιπώδους εκφύλισης των μυών που ακολουθεί μία ρήξη των τενόντων του στροφικού πετάλου του ώμου. Ωστόσο, μεγάλης κλίμακας μελέτες σε ανθρώπους είναι σίγουρα απαραίτητες, προκειμένου να διευκρινιστεί καλύτερα η αξία των παραπάνω παρεμβάσεων στην κλινική πράξη.
description: Purpose: The purpose of this study is to systematically review the published literature regarding the use of stem cells in animal models to prevent muscle atrophy and fatty degeneration following rotator cuff tears. Methods: A comprehensive search was conducted on 3 databases (Pubmed, Scopus and Google Scholar) covering the period until the 16th of April 2022, when the selection of studies and the extraction of data began. Datasets were stratified based on the type of intervention performed. Systematic Review Centre for Laboratory Animal Experimentation (SYRCLE) risk of bias tool was implemented for quality assessment of the included studies. Results: Adipose-derived stem-cells (ADSCs) and mesenchymal stem cells (MSCs) showed to be effective in protecting against fatty infiltration, but less effective against muscle atrophy. More beneficial effect was shown by beige adipose tissue fibro-adipogenic progenitors (BAT-FAPs) stimulation and fibro-adipogenic progenitors (FAPs) inhibition, with both interventions providing good results in mitigating muscle atrophy, fibrosis and fatty infiltration. Conclusions: ADSCs, MSCs, BAT-FAPs stimulation and FAPs inhibition may have a role in preventing muscle fatty degeneration following rotator cuff tears. Large scale human studies are required to further identify their role in the clinical setting.